31/01/2014 | Administración LocalMunicipal
Boimorto
Aprobación definitiva Ordenanza fiscal reguladora da taxa polo servizo do PAI

O Pleno do Concello de Boimorto, en sesión plenaria extraordinaria o día 3/12/2013, acordou aprobar provisionalmente a derrogación e aprobación de nova ordenanza fiscal reguladora da taxa polo servizo do PAI, ordenanza fiscal nº 17. Así mesmo, acordou expoñer o expediente a información pública e audiencia aos interesados, previo anuncio no taboleiro de anuncios do Concello e no Boletín Oficial da Provincia, por un prazo de trinta días hábiles e que no suposto de que non se presentaran reclamacións contra o mesmo, entenderíase automáticamente elevado a definitivo o acordo ata entón provisional, de conformidade co disposto no artigo 17.3 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais. No BOP de data 16/12/2013 publicouse anuncio de aprobación inicial, non presentándose no prazo sinalado reclamacións queda elevado a definitivo o acordo provisional, entendendo aprobada definitivamente a ordenanza, procedéndose a publicación do texto no Boletín Oficial da Provincia para a súa entrada en vigor, en cumprimento do disposto no artigo 17.4 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, así, como en cumprimento do establecido no artigo 49 da Lei 7/1985 de 2 de abril de bases do réxime local. En uso das facultades concedidas polos artigos 133.2 e 142 da Constitución e polo artigo 106, da Lei 7/1985, Reguladora das Bases de Réxime Local, e de conformidade co disposto nos artigos 15 a 19, en relación co artigo 20 do Real Decreto 2/2004, de 5 de marzo polo que se aproba o Texto Refundido da Lei Reguladora Das Facendas Locais, o Concello de Boimorto establece a taxa pola prestación do servicio do Punto de atención a infancia que se rexerá pola presente ordenanza fiscal. Constitúe o feito imponible da taxa a prestación do servicio do PAI. Son suxeitos pasivos da taxa, en concepto de contribuíntes, as personas que resulten beneficiadas ou afectadas pola actividade administrativa ou servicio que constitúe o feito imponible desta taxa. Tendo en conta que os usuarios do servicio gravado por esta taxa son menores de idade que non teñen capacidade de obrar, actuarán no seu nome, cos efectos previstos na Lei Xeral Tributaria, os seus pais, titores, ou calquera outro representante legal. Responderán solidariamente das obrigas tributarias do suxeito pasivo as persoas físicas ou xurídicas que son causantes ou colaboran na realización dunha infracción tributaria. -Taxa/ mes por asistencia ( 8 horas / día): 150 € / mes. -Taxa/ mes por asistencia ( 6 horas / día ): 125€ / mes -Taxa / mes por asistencia ( 4 horas / día ): 100€ / mes Servizos complementarios de utilización voluntaria: -Taxa de cada hora en que se incremente o horario normal será de 3,60€ hora entre as 8:30 ás 16:30. - Establecese un servicio de horas soltas para os non usuarios do servicio, con bonos de 12 e 6 horas cun prezo de 5 euros/hora supeditado a disponibilidade de prazas libres e limitado pola normativa vixente a cumprir en materia de autorización de funcionamento do centro. -Taxa polo servicio de cociña: 20€ mensuais( puntual dias soltos 3€). Os importes sinalados nestas taxas serán revisables anualmente e de forma automática segundo o índice de prezos ao consumo (IPC) que publique o organismo público competente, previo acordo do órgano municipal competente. Estos descontos serán acumulables en caso de concorrer estas circunstancias na mesma praza. A taxa retribuirase cando se inicie a prestación do servicio. O periodo impositivo coincide co ano escolar, prorrateado por meses. Unha vez iniciada a prestación do servizo, procederase á inclusión da persoa beneficiaria nos padrón ou matrícula da taxa polos servizos do PAI. O pagamento da contía que lle corresponda aboar a cada usuario/a farase efectivo por meses naturais nas entidades bancarias colaboradoras que sinale polo Concello e /ou indicadas para domiciliación, e nos prazos a tal efecto recollidos na normativa de aplicación.8.1 A liquidación da cota tributaria practicarase por meses naturais e deberán aboala os interesados nos prazos legais indicados, na entidade ou entidades financieiras que indique o Concello ou, no seu caso, o concesionario do servicio ou por domiciliación bancaria. Unha vez iniciada a prestación do servizo, procederase á inclusión da persoa beneficiaria no padrón ou matrícula aprobado mensualmente por decreto que será publicado a efectos de notificación no taboleiro de anuncios do Concello e no taboleiro do PAI. O pagamento da contía que lle corresponda aboar a cada usuario/a farase efectivo por meses naturais nas entidades bancarias colaboradoras que se sinale polo Concello ou na orde de domiciliación, e nos prazos a tal efecto recollidos na normativa de aplicación 8.2 A obriga de pagamento do prezo público nace desde o momento no que se inicie a prestación do servizo.8.3 Os abonos mensuais das cotas de pagamento realizaranse mediante unha domiciliación bancaria (as excepcións a esta regla deberán motivarse cun informe dos técnicos de servizos sociais). Se estes pagamentos non se puidesen facer efectivos por motivos atribuibles á persoa beneficiaria do servizo –inexistencia de fondos ou outros-, procederase a requerirlle o seu abono.8.4 Cando se trate de liquidacións polos servicios de horas soltas e / ou programa Bebeteca comedor por días, cuia cuantificación se poida efectuar antes de presta-lo servicio realizarase o ingreso antes da prestación do mesmo na Tesoureria municipál ou nas entidades financieiras que se sinalen na liquidación.8.5 Non se abonará a tarifa que corresponda ó mes en que o centro permaneza pechado por razóns de vacacións de verán. Se por calquer motivo o centro permanecese pechado durante un número superior a quince días consecutivos, non se abonará a tarifa que corresponda a este periodo.8.6 A non asistencia do usuario ó centro durante un periodo determinado non supón reducción ningunha, nin extinción da tarifa, mentres non se formalice a baixa correspondente. Cando por causa debidamente xustificada, o neno/a deixe de asistir temporalmente ó centro, o suxeito obrigado estará exento de aboa-la cota mensual dende o primeiro día do segundo mes natural seguinte á data de ausencia do centro. A suspensión da cota durará ata o día primeiro do mes natural en que teña lugar a incorporación do neno ó centro. Non obstante, se a reincorporación se produce con posterioridade ó día 15 do mes, a cota correspondente a dito mes reducirase nun 50 por cento. A solicitude de suspensión da cota, xunto coa acreditación documental da circunstancia que a motiva, deberá presentarse ante o SR. Alcalde, que resolverá sobre a procedencia da suspensión. Nos casos de suspensión temporal da cota, o pagamento correspondente ó mes de reincorporación realizarase no prazo de dez días seguintes ó da data de reincorporación. Así mesmo, nos casos en que se acorde a non procedencia da suspensión solicitada, o suxeito obrigado deberá ingresa-las cotas atrasadas no prazo de dez días ó da notificación da resolución denegatoria. En materia de infraccións e sancións estarase ó disposto na Lei Xeral Tributaria e nas disposicións que a complementen e desenvolva. DISPOSICIÓN DERROGATORIA Queda derrogada a taxa regulada na Ordenanza fiscal nº 17 taxa polos servizos do punto de atención á infancia publicada no BOP de 29/7/2008 coas súa modificacións posteriores. Disposición final A presente ordenanza fiscal aprobada polo Pleno municipal entrará en vigor unha vez publicada no Boletín Oficial da Provincia e comezará a aplicarse a partir do día seguinte, permanecendo vixente ata que se acorde a súa derrogación ou modificación expresa. Boimorto, 24 de xaneiro de 2014 O alcalde Asdo.- José Ignacio Portos Vázquez